Anne Ormisson

Anne Ormisson (aastani 1967 Anne Tampere, sündinud 19. novembril 1942 Tartus) on eesti arstiteadlane ja pediaater. Anne Ormisson on orkestrandi ja muusikakooli õppejõu tütar. Ta lõpetas 1961. aastal Tartu 7. Keskkooli, 1967. aastal Tartu Riikliku Ülikooli arstiteaduskonna raviosakonna, 1975. aastal Tartu Riiklikus Ülikoolis aspirantuur - meditsiinikandidaat (1975, TRÜ), väitekiri "Нагрузка молочной кислотой при оценке способности организма к сохранению кислотно-щелочного равновесия крови у детей до двух лет, больных острой пневмонией". Täiendas end 1991 ja 2001 Helsingi Ülikooli lastekliinikus, 1991 Tampere Ülikoolis, 1994 Inglismaal, 1997 Saksamaal Düsseldorfis ning 2000 Põhja-Reini Arstide Koja Perinataalstatistika Keskuses. Oli 1967–1971 Võru ja Valga keskhaigla lastearst, 1975–1979 Tartu Riikliku Ülikooli pediaatria kateedri assistent, 1984–2007 dotsent, ühtlasi ülikooli arstide täiendusteaduskonna õppejõud, 1979–1984 ka Tartu linna peapediaater, 1982–1992 Eesti Tervishoiuministeeriumi peaneonatoloog. 1993–1999 oli Anne Ormisson Tartu lastehaigla neonatoloogia osakonna ülemarst, 2000–2006 Tartu Ülikooli Kliinikumi lastekliiniku neonatoloogia osakonna juhataja ja 2007–2011 Tartu Ülikooli Kliinikumi lastekliiniku arst-konsultant. Alates 2008. aastast on ta Tartu Ülikooli emeriitdotsent ja projektijuht. Uurimisvaldkonnad: vastsündinute ja imikute toitmine, selle seos soole mikrofloora kujunemise ja muutustega; pediaatriline ja perinatoloogia tervishoiukorraldus; imikute ja vastsündinute, eriti enneaegsete vastsündinute haigestumus ja suremus. Juhatanud mitmeid teadusprojekte ("Enneaegsete vastsündinute areng ja tervis imiku- ja väikelapseeas", "Kvaliteedi hindamine Eesti peri- ja neonataalmeditsiinis") jt, saanud neile grante. Toimetas 1995–1997 ajakirja Eesti Perinatoloogia Sõnumid, pediaatriaalaseid õppevahendeid ja artiklite kogumikke, sh "Kliinilised juhised perinatoloogias" (1997), "Vastsündinute metaboolsed häired". Eesti Lastearstide Seltsi president (1990–1994), Eesti Perinatoloogia Seltsi asutaja ja president (1992–1996), Ülemaailmse Lastearstide Assotsiatsiooni juhatuse liige (1995–2001) jt organisatsioonide liige. Ligi 100 teadustrükist, sh 2 raamatut ja õppevahendeid. 1994 Eesti Vabariigi teaduspreemia (kollektiivis) 2014 Tartu Tähe kavaler 2018 Eesti Punase Risti III klassi teenetemärk Toiduga ja ravimitega saadud hapete mõju vere puhveralustele ägeda pneumoonia ja bronhiidiga lastel (kaasautor T. Sool). // Nõukogude Eesti Tervishoid (1975) 3 Vastsündinu toitmine. // Nõukogude Eesti Tervishoid (1983) 6 Short chain fatty acids in brest-fed and bottle-fed infants (kaasautorid U. Siigus, A. Tamm. // Acta Paed. 82 (1993) Comment on the vitamin E content in infant formulas, follow-up formulas and formulas for low birth weight infants (kaasautor). // J. Ped. Gastroent. Nutr. 26 (1997) Sünnist esimese sammuni. Tallinn, 1998 Ursachen der überhöhten Säuglingssterblichkeit in Estland (kaasautor). // Mschr. Kinderheilkunde 150 (2002), 11 Sünnist puberteedini. Lapsed ja nende tervisehäired (kaasautor E. Schmidt). Tallinn, 2002 Dietary manipulation of beta-cell autoimmunity in infants at increased risk for type I diabetes – a pilot study (kaasautor). // Diabetoloogia 48 (2005) koos Heili Varendiga, "Neonatoloogia. Õpik arstiteaduskonna üliõpilastele.", Tartu Ülikooli Kirjastus, 2015 Eesti teaduse biograafiline leksikon, 3. köide Eesti riiklike teenetemärkide kavaleride andmebaas presidendi kantselei kodulehel (president.ee). Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 107 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 121 Tartu ülikooli ajalugu: kolmes köites. Tallinn, 1982, III, 269 Anne Ormisson 60. // Eesti Arst (2002) 12, 845 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.